

REPUBLIKA HRVATSKA

BRODSKO-POSAVSKA-ŽUPANIJA

OPĆINA BEBRINA

OPĆINSKO VIJEĆE

KLASA: 021-05/18-01/54

URBROJ:2178/02-3-18-1

Bebrina, 7. studenog 2018. godine

Na temelju članka 47. Statuta Općine Bebrina („Službeni vjesnik Brodsko-posavske županije“ broj 02/2018), Općinsko vijeće općine Bebrina na svojoj 14. sjednici održanoj 7. studenog 2018. godine donosi

**ODLUKU**

**O ISPLATI NOVČANE NAKNADE STUDENTIMA**

**Članak1.**

Ovom odlukom odobrava se isplata novčane naknade redovnim i izvanrednim studentima s područja Općine Bebrina.

Sredstva za ostvarivanje prava iz ove Odluke osiguravaju se u Proračunu Općine Bebrina.

**Članak 2.**

Novčana naknada iznosi 1.000,00 kuna i isplaćuje se jednom tijekom akademske godine.

**Članak 3.**

Postupak za ostvarivanje prava iz ove Odluke pokreće se na zahtjev studenta.

Zahtjev se podnosi Jedinstvenom upravnom odjelu Općine Bebrina ( u daljnjem tekstu JUO) i mora sadržavati osobne podatke o studentu i oznaku upisane akademske godine.

Uz zahtjev, podnositelj je dužan dostaviti potrebnu dokumentaciju, odnosno dokaze potrebne za ostvarivanje traženog prava i to:

- kopiju osobne iskaznice,

- kopiju tekućeg računa,

- potvrdu fakulteta o statusu studenta,

Zahtjev se podnosi osobno, putem pošte na adresu Općine Bebrina ili putem elektroničkih sredstava komunikacije.

Podnositelj zahtjeva odgovara za točnost podataka navedenih u zahtjevu i priloženoj dokumentaciji.

**Članak 4.**

Ova Odluka stupa na snagu osmog dana od dana objave u Službenom vijesniku Brodsko-posavske županije.

**OPĆINSKO VIJEĆE OPĆINE BEBRINA**

**Predsjednik Općinskog vijeća**

**Mijo Belegić, ing.**

Dostaviti:

1. Službeni vjesnik Brodsko-posavske županije.
2. Dosje sjednica
3. Pismohrana.